open-index/open-wikipedia-markdown huggingface dataset:
Keskiviikko… 40 ensimmäistä hittiä

**Keskiviikko… 40 ensimmäistä hittiä** on Leevi and the Leavingsin kokoelmalevy, joka julkaistiin 30. syyskuuta 1997.

Levy oli vuosina 1997–2010 Suomen virallisella listalla yhteensä 134 viikkoa. Korkeimmillaan levy ylsi toiselle sijalle. Levyä on myyty 149&nbsp;497 kappaletta, mikä tekee siitä 18. myydyimmän suomalaisen äänitteen Suomessa.

## Kappaleet
Kappaleet on säveltänyt, sanoittanut ja sovittanut Gösta Sundqvist.

**CD 1**
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

**CD 2**
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Jevpatorija

**Jevpatorija** (, , ) on kaupunki Mustanmeren rannikolla Krimillä Ukrainassa. Kaupunkipiirin asukasluku oli 123&nbsp;465 (2013). Itse Jevpatorijan kaupungin asukasluvuksi arvioitiin 106&nbsp;877 asukasta, minkä ohella kaupunkipiirissä oli kolme kaupunkityyppistä taajamaa.

Jevpatorija on merkittävä satama- ja turistikaupunki. Sinne haarautuu kantatie valtatieltä ja pistorata Ukrainan rautateiden pääradalta Simferopolin pohjoispuolella. Ukrainan avaruusjärjestöllä on siellä tutka- ja ohjausasema.

## Historia
### Antiikki

Antiikin aikana nykyisen Jevpatorijan paikalla sijaitsi Karkinitis (myös Kerkinitis) -niminen kreikkalainen siirtokunta, joka perustettiin 500- tai 400-luvulla eaa. Kaupungin nykyinen nimi tulee Pontoksen kuningas Mithridates VI:n lisänimestä Eupator Dionysos.

### Myöhempi historia

600-luvulta 900-luvulla kaupunki oli kasaarien valtakunnan aluetta, myöhemmin kumaanien, mongolien ja Krimin kaanikunnan sekä lyhyen aikaa 1478–1485 Osmanien valtakunnan hallussa. Kasaarit kutsuivat sitä nimellä Güzliev (”Kaunis talo”), tataarit nimellä Kezlev ja osmanit Gözleve. Varhaisempi venäläinen nimi oli tataarista johdettu Kozlov. Vuonna 1783 Venäjän keisarikunta sai haltuunsa koko Krimin ja kaupunki sai nimen Jevpatorija 1784. Britit, ranskalaiset ja turkkilaiset miehittivät kaupungin Krimin sodan aikana 1854, ja siellä käytiin Jevpatorijan taistelu talvella 1855. Kaupunki juhli 2&nbsp;500-vuotispäiviään vuonna 2003.

## Kuvia


Kuva:Evp sea port.jpg|Jevpatorian satamaa.
Kuva:Eupatoria 04-14 img12 Juma Jami Mosque.jpg|Moskeija vuodelta 1552.
Kuva:70-м антенна П-2500 (РТ-70).jpg|Tähtitieteilijöiden radioteleskooppi 70-metrisellä antennilla.


## Lähteet

## Aiheesta muualla

*M. Jevpatorija (tilastotietoa Ukrainan parlamentin palvelimelta)  (rada.gov.ua)
* Autonomisen tasavallan länsiosan kattava 1:200 000 topografiakarttalehti v.2006 (jpg) 
*Matkailutietoa kaupungista   (kalamit.info)
Parhautta

**Parhautta** on Kumikameli-yhtyeen kymmenvuotisen taipaleensa kunniaksi vuonna 1996 julkaisema kokoelmalevy. Kokoelma julkaistiin myös Saksassa nimellä *Kaputtheit* vuonna 1998 Kumikamelin sivuprojektin Eläkeläisten suosion myötä.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano kokoelmalle nauhoitetuilla kappaleilla
*Jarmo Koponen – laulu, kitara, basso, kosketinsoittimet
*Jussi Musikka - kitara, taustalaulu
*Anssi Rosenius - rummut, lyömäsoittimet
*Jouni Vento – basso, kosketinsoittimet, taustalaulu

### Levyllä esiintyvät entiset jäsenet
*Janne Hurskainen – rummut, kitara, kosketinsoittimet, taustalaulu
*Jukka Hyrkäs – kitara, taustalaulu
*Jouni Hukka – rummut
*Hannu Lajunen – rummut, kosketinsoittimet, taustalaulu
*Petteri Kukkonen – kosketinsoittimet, taustalaulu

## Lähteet

* Kumikamelin viralliset kotisivut
Ilkka Suppanen

**Ilkka Suppanen** (s. 1968 Kotka) on suomalainen huonekalumuotoilija ja arkkitehti. Hän on tunnetuimpia suomalaisia nykymuotoilijoita. Hän on suunnitellut tuotteita mm. Cappellinille, Woodnotesille ja Iittalalle. Tunnetuimpia hänen muotoilemistaan esineistä on Lentävä matto -sohva Hän nousi maineeseen Airbag-tuolillaan. Suppasen töitä on ollut esillä Venetsian biennaalissa ja New Yorkin Museum of Modern Artissa. 

Suppanen on opiskellut arkkitehdiksi Helsingin Teknillisessä korkeakoulussa. Hän on opiskellut sisustus- ja huonekalusuunnittelua Taideteollisessa korkeakoulussa. Vuonna 1996 Suppanen yhdessä Ilkka Terhon, Teppo Asikaisen ja Timo Sallin kanssa perusti Snowcrash-ryhmän, josta tuli maailmanlaajuisesti kuuluisa muotoilun alalla.

Suppanen on opettanut suunnittelua Taideteollisessa korkeakoulussa vuodesta 1996.

Suppanen asuu Helsingissä ja Milanossa. Hän omistaa majakkalaivan.

## Palkinnot
Suppanen on saanut useita tunnustuksia:

* Vuoden nuori muotoilija 2001
* Avotakka-palkinto 2001
* Taiteen keskustoimikunnan kolmivuotinen taiteilija-apuraha 2001–2004
* Bruno Mathsson -palkinto arvoltaan 100 000 kruunua vuonna 2006
* Asko Avonius -palkinto 2009
* Torsten ja Wanja Söderbergin palkinto 2015
* Kaj Franck -muotoilupalkinto 2020

## Lähteet

## Aiheesta muualla
* Ilkka Suppasen verkkosivut
Oded Golan

**Oded Golan** (, s. 1951 Tel Aviv) on israelilainen insinööri ja antiikkikauppias. Jotkin hänen löydöistään ovat aikaansaaneet kohua niin arkeologisissa kuin uskonnollisissakin piireissä. Niitä epäillään väärennöksiksi ja huijauksiksi.

## Elämä
Golan palveli Israelin puolustusvoimissa ennen kuin opiskeli insinööriksi Technion:issa. Golan kiinnostui myös arkeologiasta ja antiikista. Golan ja hänen kumppaninsa väittivät että he olivat löytäneet lukuisia hienoja artefakteja, joista tunnetuimmat olivat laatta, jossa kuvattiin mitä korjauksia Salomonin temppeliin oli tehty, ja 2002 esiintuotu ”Jaakobin luuarkku” (ossuaario), jossa ollut kaiverrus ”Ya'akov bar Yosef akhui di Yeshua” (), tukivat Jeesuksen historiallisuutta.

Useat kyseenalaistivat Golanin löydöt ja syyttivät tätä väärentäjäksi. *Israel Antiquities Authority*ltä saamiensa tietojen pohjalta Israelin poliisi pidätti Golanin joulukuussa 2004, koska häntä epäiltiin väärentämisestä ja huijauksesta.

Dokumenttifilmi *The History Merchants* esitti kuinka Golan ja hänen ystävänsä tuottivat lukuisia väärennöksiä myytäväksi nimenomaan uskonnollissävytteisille antiikkimarkkinoille.

Golan kertoi toimittajalle huumorimielessä miten löydöksiä voidaan väärentää. Esimerkiksi ossuaarion nimet voitaisiin väärentää siten, että kaiverrus tehtäisiin rautatyökaluilla, joista ei jää jälkiä ”nykyaikaisista” nikkelistä ja kadmiumista. Tulosta voitaisiin ”vanhentaa” kvartsipölyllä. Viime silaus voitaisiin tehdä polttamalla pieniä määriä kultaa ossuaarion kaiverrusten pinnalla ja laittamalla siihen hieman rautakautista hiiltä ja lämmittämällä koko komeus 300 celsiusasteessa. 

Golanista filmi ei sisältänyt kuin huhuja, eikä todisteita. Hänestä mediasirkus oli häntä vastaan ja IAA ja poliisi esittivät vääriä syytöksiä.

29. joulukuuta vuonna 2004 Golan kutsuttiin Israeliin oikeuden eteen. Syytettyinä olivat myös Robert Deutsch, joka oli käännösekspertti Haifan yliopistossa, Shlomo Cohen, antiikkikeräilijä sekä Faiz al-Amaleh, antiikkivälittäjä. Heitä syytettiin väärennysrenkaan pitämisestä. Renkaan väitettiin kestäneen yli 20 vuotta. Golan kiisti syytteet. Oikeudenkäynti Jaakobin luuarkusta on kesken (2007).

## Lähteet

## Aiheesta muualla
*Pidätyksestä 
*UK Daily Telegraphin artikkeli
Viipurin rautatieasema

**Viipurin rautatieasema** () (Vpi, ratakm 313+350) on Viipurin kaupungin merkittävin rautatieasema. Ensimmäinen asemarakennus valmistui vuonna 1870 Riihimäki–Pietari-radan avautuessa. Vuonna 1913 se korvattiin uudella asemarakennuksella, joka puolestaan tuhoutui jatkosodassa. Nykyinen rautatieasema on rakennettu neuvostoaikana.

## Entiset asemarakennukset

Viipurin ensimmäinen rautatieasema valmistui vuonna 1870 samaan aikaan Riihimäki–Pietari-radan kanssa. Sen käytyä vanhanaikaiseksi 1800-luvun lopulla, suunnittelivat uuden asemarakennuksen arkkitehdit Eliel Saarinen ja Herman Gesellius. Graniittinen asemarakennus valmistui lopullisesti vuonna 1913, mutta tuhoutui jatkosodassa vuonna 1941.

Vuonna 1913 käyttöön otettu asemarakennus muistutti julkisivultaan erittäin paljon Eliel Saarisen toista luomusta, Helsingin rautatieasemaa. Kun Helsingissä pääsisäänkäyntiä koristaa sen molemmilla puolilla kaksi miespatsasta, Viipurissa pääsisäänkäynnin molempia reunuksia koristi kaksi pylväille nostettua karhuhahmoa. Toisin kuin Helsingin asema, Viipurin asema ei kuitenkaan sijainnut rautatien päätepisteessä. Niinpä sen pääjulkisivu oli rautatien suuntainen, ei kohtisuorassa rataan nähden kuten Helsingissä. Raiteet olivat asemarakennuksen toisen kerroksen korkeudella, ja pääsy niille oli portaitse asemalta ratapihan toiselle puolelle johtaneesta tunnelista.

## Nykyinen asemarakennus

Neuvostoaikana rakennettu nykyinen rautatieasema edustaa tyypillistä stalinistista tyyliä. Asemarakennuksen palveluihin kuuluvat muun muassa lipunmyynti, kahvila, lehtikioski, valuutanvaihtopiste sekä säilytyslokerot.

Rautatieasemalla pysähtyvät Venäjän sisäisten junien lisäksi kaikki Suomesta Venäjälle liikennöivät kansainväliset junat: suurnopeusjuna Allegro Pietariin ja yöjuna Tolstoi Moskovaan.

## Lähteet

## Aiheesta muualla

* Kuva entisestä asemarakennuksesta
*Viipurin entinen rautatieasema 3D-mallinnuksena VirtuaaliViipurin sivuilla 
*VR:n ratapihaa 3D-mallinnuksena VirtuaaliViipurin sivuilla
Museum of Modern Art

**Museum of Modern Art** (**MoMA**) on taidemuseo New Yorkin Keski-Manhattanilla. 

## Historia

Museum of Modern Artin perusti vuonna 1929 rahoittajakolmikko Abby Aldrich Rockefeller (John D. Rockefeller, Jr.:n vaimo), Mary Quinn Sullivan ja Lillie P. Bliss. Rockefeller Jr. luovutti pääosan rahoituksesta rakentamiseen ja ylläpitoon.

Ensimmäisen johtajan Alfred H. Barrin aikana museon kokoelmat laajenivat pian pesämunaksi saaduista yhdeksästä työstä. MoMA:n nykyisen rakennuksen ovat suunnitelleet arkkitehdit Philip L. Goodwin ja Edward Durell Stone, ja se avautui yleisölle 10. toukokuuta 1939.

### Laajennukset
1950- ja 60-luvulla rakennusta laajennettiin Philip Johnsonin johdolla, 1980-luvulla Cesar Pellin, ja vuonna 2004 Yoshio Taniguchin johdolla. Vuonna 2019 valmistui Diller Scofidio + Renfron suunnittelema 4 366 m² suuruinen, 450 miljoonaa dollaria maksanut laajennusosa, joka jyräsi alleen viereisen kansantaiteen museon. Osa MoMA:sta ulottuu Jean Nouvelin suunnittelemaan viereiseen rakennukseen. MoMAn rakennus kattaa nyt suurimman osan läntiseen 54. katuun ja läntiseen 53. katuun sekä Fifth Avenueen ja Sixth Avenueen rajautuvasta korttelista. 

MoMAn Keski-Manhattanin yksikkö suljettiin toukokuussa 2002. Japanilaisen arkkitehdin Yoshio Taniguchin suunnittelema rakennuksen uudelleenjärjestely avattiin marraskuussa 2004. MoMAn uudelleen avaaminen herätti ristiriitoja, koska sen pääsymaksu nousi kahdestatoista dollarista kahteenkymmeneen. Tästä huolimatta taidemuseon vuosittainen vierailijamäärä on noussut keskimäärin 2,5 miljoonaan kävijään.

## Kokoelma

## PS 1 ja taideradio

New Yorkin Queensissä sijaitseva nykytaiteen keskus P.S.1 liitettiin osaksi MoMAa tammikuussa 2000. P.S.1 on epävirallisempi, kokeellisempi ja pienimuotoisempi kuin MoMA:n Manhattanin yksikkö. P.S.1 ylläpitää myös WPS1 taideradiota, josta voi kuunnella New Yorkin taideuutisia ja kulttuuriohjelmia.

## Lähteet

## Aiheesta muualla

* Museon sivut  
* P.S.1 taidekeskus  
* WPS1 taideradio 
* Kuvia: Flickr MoMA Group
Just Visiting

**Just Visiting**, televisioesityksessä käytetty myös nimeä **Just Visiting – kuokkavieraat keskiajalta**, on Jean-Marie Poirén ohjaama komediaelokuva vuodelta 2001. Se kertoo kreivi Thibaultista (Jean Reno) ja tämän palvelijasta, André le Pâtésta (Christian Clavier), jotka joutuvat keskiajalta 2000-luvulle.

## Näyttelijät

## Lähteet
Kaupunkisaarekeilmiö

**Kaupunkisaarekeilmiö** on kaupunkialueiden ominaisuus, jonka seurauksena kaupunkialueen lämpötila nousee ympäristöään korkeammaksi. Kaupungin mikroilmasto johtuu muun muassa rakennusten ja asfaltin lämmönsidontakyvystä sekä kaupungin pienemmästä albedosta eli heijastavuudesta. Koska ilman lämpötilahavainnot tehdään usein kaupungeissa, saadaan korkeampia tilastoarvoja kuin ympäröivällä maaseudulla.

Hallitustenvälinen ilmastopaneeli IPCC arvioi kaupunkisaarekeilmiön lämmittävän vaikutuksen olleen maalla alle 0,006&nbsp;°C ja merellä nolla&nbsp;°C vuosikymmenessä. eli alle kymmenesosa havaitusta lämpötilan kokonaismuutoksesta.

Kaupunkisaarekeilmiön vuoksi kaupungeissa sijaitsevat puut kasvavat nopeammin kuin maaseudulla sijaitsevat puut. New Yorkin kaupungin aiheuttama lämpösaareke tuntuu voimakkaimmin kesäöinä, jolloin kaupunki on 2&ndash;4 astetta lämpimämpi kuin ympäröivä maaseutu.

Kaupunkisaarekeilmiön vuoksi kaupungeissa ilmastoinnin (jäähdytyksen) tarve on suurempi kuin maaseudulla. Erään tutkimuksen mukaan kuumien ja kuivien seutujen kaupungeissa ilmastoinnin tarve on 17 prosenttia suurempi kuin maaseudulla. Tämä kasvattaa sähköenergian kulutusta. Toisaalta ilmastointilaitteet puskevat lämpöä ulkoilmaan, mikä voimistaa kaupunkisaarekeilmiötä.

## Lähteet

## Aiheesta muualla
Kiekko (jääkiekko)

**Kiekko** on jääkiekossa käytettävä pyöreä kumista valmistettu peliväline. Standardin mukaan määritelty pelivälineenä käytettävä kiekko on mitoiltaan yhden tuuman (25,4 mm) paksu, halkaisijaltaan kolme tuumaa (76,2 mm) ja painoltaan väliltä 156–170 grammaa. On kehitetty myös painavampia oranssin värisiä kiekkoja (283,5 g) tai tätäkin vielä huomattavasti painavampia (907 g) harjoitteluvälineitä käytettäväksi harjoituttamaan pelaajan laukaisuvoimaa sekä kiekonkäsittelytaitoa.

Aikanaan lähetyksiään varten televisioverkosto FOX kehitytti televisioitaviin otteluihin kiekon, jonka sisällä oli pieni piirilevy, joka sisälsi liiketunnistimen ja infrapunalähettimen. Kiekko nimettiin FoxTraxiksi. Kiekon tarkoitus oli helpottaa etenkin hidasteissa sen näkyvyyttä ottelua seuraaville televisiokatsojille. Infrapunalähettimellä kiekko saatiin hehkumaan televisiolähetyksessä aina kun pelaaja oli antanut sille riittävästi liike-energiaa mailallansa. Ensimmäisen kerran FoxTraxia käytettiin pelivälineenä vuonna 1996 pohjoisamerikkalaisen NHL-liigan All Stars -tähdistöottelussa ja viimeisen kerran vuonna 1998, kun NHL:n pudotuspelien ensimmäinen kierros käynnistyi. Kokeilu päätettiin samalla, kun Foxin NHL-televisiointioikeudet loppuivat vuonna 1998.

Ottelussa kiekon nopeus voi kovimmissa lyöntilaukauksissa ylittää 170 km/h:n nopeuden rajan. Eräs julkisuutta saanut onnettomuus NHL-liigan historiassa tapahtui 12. maaliskuuta 2002, kun Calgary Flamesin ja Columbus Blue Jacketsin ottelua seurannut 13-vuotias Brittanie Cecil sai kiekon päähänsä ja kuoli saamiinsa vammoihin.

Jääkiekon SM-liigassa, kuten myös NHL:ssä saa nykyisin kahden minuutin rangaistuksen, jos pelaaja lyö kiekon katsomoon omalta puolustusalueeltaan sen osumatta vastustajaan tai kaukalon reunuksiin.

## Lähteet

## Aiheesta muualla
Kirov (Kirovin alue)

**Kirov** (), vuoteen 1934 **Vjatka** (), on Kirovin alueen pääkaupunki Uralin länsipuolella Venäjällä. Kaupungin asukasluku oli vuoden 2010 väestönlaskennassa 473&nbsp;695. Kirov sijaitsee Siperian rautatien ja Vjatkajoen varrella noin 900 kilometriä Moskovasta itään.

Kaupunki perustettiin novgorodilaisten **Hlynov**-nimisen linnoituksen myötä 1374. Hlynov liitettiin Moskovan ruhtinaskuntaan 1489. Kaupunkina se on mainittu 1457. Kaupunginoikeudet se sai 1708 ja vuonna 1781 nimen Vjatka, jolloin siitä tuli myös kuvernementin pääkaupunki. Vuonna 1934 kaupunki nimettiin bolševikkijohtaja Sergei Kirovin mukaan.

Kaupungin vanhin olemassa oleva rakennus Trifonovin luostarin Ylösnousemuksen katedraali on vuodelta 1689.

Kaupungin jääpalloseura Rodina pelaa Venäjän jääpallon superliigassa.

## Lähteet

## Aiheesta muualla
Kirov

**Kirov** viittaa muun muassa seuraaviin:

## Paikannimi
* Kirov, kaupunki Kirovin alueella
* Kirov, kaupunki Kalugan alueella
* Kirov, kyläalue Gornajin uluusissa Sahan tasavallassa
* Kirov, kyläalue Kebeejin uluusissa Sahan tasavallassa
* Kirovin piiri, hallinnollinen piiri Pietarissa Venäjällä
* Kirovin piiri, kunnallishallinnollinen piiri Pohjois-Ossetia-Alanian tasavallassa Venäjällä
* Kirovin piiri, piiri Kalugan alueella Venäjällä
* Kirovin piiri, piiri Stavropolin aluepiirissä Venäjällä
* Kirovin piiri, kaupunkipiiri Donetskissa Ukrainassa.
* Kirovin alue, hallintoalue Venäjällä

## Laiva
* Kirov (1936), Neuvostoliiton laivaston Kirov-luokan risteilijä
* Kirov (1977), aiemmin Neuvostoliiton ja nykyisin Venäjän laivaston taisteluristeilijä, nimetty 1992 *Admiral Ušakoviksi*
* Kirov-luokan taisteluristeilijä, Neuvostoliiton laivaston sotalaivaluokka.

## Sukunimi
* Petăr Kirov (s. 1942), bulgarialainen kreikkalais-roomalaisen tyylin painija
* Sergei Kirov (1886-1934), bolševikkijohtaja

## Muut
* Kirov-teatteri, tunnetaan myös nimellä Mariinski-teatteri, teatteri Pietarissa
Veikkausliigan kausi 1997

**[[Veikkausliiga]]n kaudella 1997** Helsingin Jalkapalloklubi voitti Suomen mestaruuden selvällä erolla. Myös toiseksi tullut VPS kuroi huomattavasti kaulaa lähimpiin uhkaajinsa. Niinpä tiukimmat kamppailut käytiin lopulta putoamiskamppailuissa.

## Sarjataulukko

## Ottelut

## Yleisömäärät

## Menestys eurokentillä
*[[Mestarien liiga]]:*
* FC Jazz pudotti ensimmäisellä karsintakierroksella virolaisen FC Lantanan, mutta toisella kierroksella se hävisi hollantilaiselle Feyenoordille.
*[[Eurooppa-liiga|UEFA Cup]]:*
* Ensimmäiseltä kierrokselta aloittanut FC Jazz hävisi saksalaiselle TSV 1860 Münchenille. 
* MyPa hävisi ensimmäisellä karsintakierroksella kyproslaiselle Apollon Limassolille.
*[[Cup-voittajien cup]]:*
* HJK hävisi karsintakierroksella jugoslavialaiselle Belgradin Punaiselle tähdelle.
*[[UEFA Intertoto Cup|Intertoto Cup]]:*
* TPS pelasi karsintavaiheessa samassa lohkossa ruotsalaisen Halmstads BK:n, belgialaisen Lommel SK:n, jugoslavialaisen FK Hajduk Rodić M&B Kulan ja norjalaisen Kongsvinger IL:n kanssa. Yksi voitto, yksi tasapeli ja kaksi tappiota jättivät TPS:n lohkossa neljänneksi.

## Putoajat ja nousijat
* Sarjassa viimeiseksi sijoittunut FC Inter putosi automaattisesti Ykköseen. Tilalle nousi Ykkösen voittanut FC Haka.
* Yhdeksänneksi sijoittunut TP-Seinäjoki pelasi kaksiosaisen karsinnan Ykkösessä toiseksi sijoittunutta PK-35:tä vastaan. Karsinnan voitti PK-35 yhteismaalein 7–5, joka näin nousi Veikkausliigaan. Ottelut: PK-35 Helsinki – TP Seinäjoki 3–1, TP Seinäjoki – PK-35 Helsinki 4–4.

## Parhaat maalintekijät

## Valmentajat
* HJK: Antti Muurinen
* VPS: Hannu Touru
* FinnPa: Pasi Rasimus, Jari-Pekka Keurulainen ja Martti Kuusela (yhdessä)
* TPS: Juha Malinen
* MyPa: Timo Liekoski
* RoPS: Ari Rantamaa, Kari Virtanen
* FC Jazz: Jari Pyykölä, Jukka Vakkila
* FF Jaro: Veijo Wahlsten, Keijo Paananen
* TP-Seinäjoki: Markku Wacklin
* FC Inter: Hannu Paatelo, Tomi Jalo

## Lähteet

## Aiheesta muualla
* RSSSF:n tilastot
Englannin Valioliigan kausi 2006–2007

**[[Englannin Valioliiga]]n kausi 2006–2007** alkoi 19. elokuuta 2006 ja päättyi 13. toukokuuta 2007. Mestaruuden vei Manchester United. Mestaruuskamppailu Chelsean kanssa ratkesi kaksi kierrosta ennen kauden päätöstä Chelsean pelattua 1-1-tasapelin Arsenalin kanssa, jolloin Manchester United oli tavoittamattomassa 7 pisteen johdossa. Kolmanneksi sijoittui Liverpool FC ja neljänneksi ja viimeiselle Mestarien liigan karsijanpaikalle Arsenal. Liigasta putosivat Charlton, Watford ja Sheffield United. Maalikuninkuuden voitti Chelsean Didier Drogba 20 osumalla.

## Sarjataulukko

O = Pelatut ottelut; V = Voitot; T = Tasapelit; H = Häviöt; TM = Tehdyt maalit; PM= Päästetyt maalit; MS = Maalisuhde; P = Pisteet

1. UEFA Cupiin pääsevät liigassa viidenneksi sijoittunut sekä FA Cupin ja Englannin Liigacupin voittajat. Koska cupien voittaja ja kakkoset ovat selvinneet Mestarien liigaan, niiden UEFA Cup-paikat menevät liigassa sijoille 6. ja 7. sijoittuneille.

2. Intertoto Cupiin pääsee korkeimmalle sijoittunut joukkue, jolla ei ole UEFA Cup-paikkaa. Portsmouth ja Reading eivät halunneet osallistua, joten paikka meni Blackburnille. 

## Otteluohjelma
*Kotijoukkue on listattu vasempaan palkkiin.*

## Maalintekijät

## Stadionit

* Arsenal muutti uudelle 60&nbsp;000 -paikkaiselle Emirates Stadiumille pelattuaan 93 vuotta Highburylla. Stadionin ensimmäisessä ystävyysottelussa kohtasivat Arsenal ja Ajax. Dennis Bergkamp päätti uransa tuohon otteluun. Ensimmäinen liigaottelu päättyi 1–1-tasapeliin Aston Villaa vastaan.
* Manchester United laajensi Old Traffordin 76&nbsp;000 -paikkaiseksi. Debyyttiottelu uudistetulla stadionilla pelattiin elokuussa Espanjan Primera Divisiónin Sevillaa vastaan. Ensimmäinen liigaottelu päättyi Manchesterin 5–1-murskavoittoon Fulhamia vastaan. Ottelussa oli ennätykselliset 75&nbsp;511 katsojaa.
* Readingin Madejski Stadiumin ensimmäisessä liigaottelussa Reading nousi hienoon 3–2-voittoon ottelussa Middlesbrough'a vastaan.

## Managerit

* Newcastle United nimesi 16. toukokuuta uudeksi päävalmentajakseen Glenn Roederin.
* Charlton Athletic nimesi 30. toukokuuta uudeksi päävalmentajakseen Iain Dowien. Debyyttiottelussaan Charlton hävisi West Ham Unitedille 3–1.
* Middlesbrough nimesi 7. kesäkuuta uudeksi päävalmentajakseen entisen Boro-pelaajan Gareth Southgaten.
* Aston Villa nimesi 4. elokuuta uudeksi päävalmentajaksi Martin O'Neillin. Martin korvaa tehtävässään David O'Learyn.

## Nousijajoukkueet

Englannin toiseksi ylimmästä liigasta Mestaruussarjasta nousi Valioliigaan kolme joukkuetta:

* Reading (Mestaruussarja kauden 2005–2006 mestari 106 pisteellä)
* Sheffield United (2. sija mestaruussarjassa)
* Watford (3. sija mestaruussarjassa, pudotuspelien kautta liigaan)

## Lähteet

## Aiheesta muualla

* Valioliigan virallinen sivusto
Saint Mark (Dominica)

**Saint Markin alue** on yksi Dominican kymmenestä hallinnollisesta alueesta. Sen alue rajautuu Saint Lukeen pohjoisessa ja Saint Patrickiin idässä. Alueen pinta-ala on 5,18 km² ja se on saaren pienin. Asukkaita alueella on 1832 (2011). Alueen asutuskeskuksia ovat Soufrière, Scotts Head ja Gallion.

## Lähteet

## Aiheesta muualla
Cachaça

**Cachaça** (port. [kaˈʃasɐ]) on sokeriruokomehusta valmistettu tislattu alkoholijuoma, jota valmistetaan lähinnä Brasiliassa. Sen alkoholiprosentti on 38–54.

Cachaçaa tuotettiin Brasiliassa vuonna 2007 noin 1,5 miljardia litraa, josta ainoastaan 1 % päätyi vientiin. Cachaçamerkkejä on Brasiliassa yli 4&nbsp;000 ja valmistajia noin 30&nbsp;000. Tunnetuimmat merkit ovat *Pitú* ja *51*. Teollista cachaçaa valmistetaan lähinnä São Paulossa ja Cearássa.

Cachaçan valmistus levisi Brasiliaan orjuuden myötä 1600-luvulla, ja se nousi myöhemmin kaikkien kansanryhmien suosioon. Cachaçaa nautitaan Brasiliassa etenkin *cachaçaria*-kuppiloissa. Tunnetuin cachaçapohjainen drinkki on caipirinha, jossa on lisäksi limettiä ja sokeria.

Cachaçaa valmistetaan kesä-heinäkuussa kerättävästä sokeriruokosadosta. Siihen käytetään vain sokeriruokomehua, ei melassia kuten rommin valmistukseen. Sokeriruokomehuun lisätään usein maissijauhoa, viljan alkiota tai riisiä, ja sen annetaan käydä 18 tunnista kolmeen päivään. Mehuun voidaan käymisen aikana lisätä hedelmiä. Cachaça tislataan perinteisesti pannutislauksella tai teollisesti kolonnitislauksella. Suurinta osaa juomaeristä ei vanhenneta tynnyreissä, mutta joitain parhaita vientiin meneviä merkkejä vanhennetaan vähintään vuoden ajan.

## Lähteet

## Aiheesta muualla

* Cachaça Gabriela - Orgânic , 
* O Álbum Virtual de Rótulos de Garrafas de Cachaça na Net  ,
Scotts Head

**Scotts Head** on kylä eteläisessä Dominicassa, Saint Markin alueella. Se on saanut nimensä 1700-luvulla eläneen brittiläisen kenraalin mukaan. Lähellä on samanniminen tombolo, joka on Karibianmerellä ainoa lajiaan. Kylän väkiluku on 721.

## Aiheesta muualla

*Valokuvia Scotts Headistä
Nwankwo Kanu

**Nwankwo Christian Kanu** (s. 1. elokuuta 1976 Owerri, Nigeria) on entinen nigerialainen jalkapalloilija. Hän oli pelipaikaltaan hyökkääjä.

Kaudesta 2006–2007 Portsmouthia edustanut hyökkääjä on edustanut ennen Fed Worksia (1991–1992), Heartlandia (1992–1993), Ajaxia (1993–1996), Internazionalea (1996–1999), Arsenalia (1999–2004) ja West Bromwichia (2004–2006).

Nigerian jalkapallomaajoukkueessa Kanu pelasi 86 maaottelua ja teki niissä 13 maalia. Debyyttinsä hän teki vuonna 1994 Ruotsia vastaan. Hän oli myös voittamassa olympiakultaa Nigerian joukkueessa vuoden 1996 kesäolympialaisissa. MM-kilpailuissa 1998 hän pelasi Nigerian neljästä ottelusta kahdessa avauskokoonpanossa ja tuli kerran vaihdosta kentälle. Vuoden 2002 MM-kilpailuissa hän pelasi yhdessä ottelussa avauksessa ja tuli yhdessä ottelussa vaihtopelaajana kentälle.

Myös Nwankwo Kanun nuorempi veli Christopher Kanu on entinen ammattilaisjalkapalloilija.

## Lähteet
*Profiili Soccerbasessa

### Viitteet
Saint Luke

**Saint Luken alue** on yksi Dominican kymmenestä hallinnollisesta alueesta. Alue rajautuu Saint Georgeen pohjoisessa, Saint Markiin etelässä ja Saint Patrickiin idässä. Alue on yksi Dominican pienimmistä, sen pinta-ala on 7,77 km². Asukasluku oli vuonna 2011 oli 1668.  Alueen ainoa asutuskeskus on Pointe Michel.

## Lähteet

## Aiheesta muualla
Guaraná Antarctica

**Guaraná Antarctica** on suosittu, brasilialaisen Companhia Antarctica Paulistan (nykyään osa AmBeviä) vuonna 1921 kehittämä guaranan makuinen virvoitusjuoma.
Suomessa maahantuojana toimii Bevetrade Oy, joka tuo virvoitusjuomaa Portugalista.

## Aiheesta muualla

* Guaraná Antartica
Koroki Mahuta

**Kingi Koroki Te Rata Mahuta Tawhiao Te Wherowhero** (16. kesäkuuta 1906 – 13. toukokuuta 1966) oli viides maorien kuningas. Hänen isänsä oli kuningas Te Rata ja äitinsä Te Uranga Matai. Korokin valtakausi alkoi 8. lokakuuta 1933 ja hän hallitsi kuolemaansa vuoteen 1966 asti, jolloin hallitsijaksi tuli hänen tyttärensä Te Atairangikaahu.
DOHC

**DOHC**-moottorissa (lyhenne sanoista ***D'''ouble '''O'''ver '''H'''ead '''C'''amshaft'') on kaksi [[sylinterinkansi|sylinterinkannen]] yläpuolella olevaa [[nokka-akseli]]a, jotka saavat käyttövoimansa joko ketjulla tai [[jakohihna|hihnalla]] [[kampiakseli]]n päästä. Vastaavasti [[SOHC]]-moottorissa (***S**ingle **O**ver **H**ead **C*'amshaft*) on pääsääntöisesti yksi nokka-akseli. 

Louis Chevrolet patentoi DOHC-venttiilikoneiston vuonna 1919.

## Lähteet
Arvokruunu

**Arvokruunu** on heraldiikassa vaakunan tai kypärän päälle sijoitettu kantajan arvoa osoittava tunnus. Arvokruunujen muoto ja lukumäärä vaihtelevat heraldisten kulttuurien sekä aikakausien mukaisesti. Suomessa sovelletussa pohjoismaisessa heraldiikassa arvokruunuja on varsinaisesti kolme: kreivillinen, vapaaherrallinen ja ritarikruunu. Näiden lisäksi on käytetty kuninkaallista ja suuriruhtinaallista kruunua. Muualla edellä mainittujen lisäksi voi esiintyä vielä ruhtinaallinen, herttuallinen tai keisarillinen kruunu.

Suomen vaakunassa oli ennen vuotta 1920 suuriruhtinaskunnan kruunu. Suomen historiallisten maakuntien vaakunoista Varsinais-Suomen, Satakunnan, Hämeen ja Karjalan vaakunoissa on herttuakunnan kruunu, muissa kreivikunnan kruunu. 

## Koristekruunut

Kaikki vaakunassa tai sen päällä esiintyvät kruunut eivät ole arvokruunuja, vaan myös koristelutarkoituksiin voi käyttää kruunua. Esimerkiksi jotkut kaupungit käyttävät muurikruunua, Suomessa esimerkiksi Pori. 

## Kruunut pohjoismaisessa heraldiikassa


Tiedosto:Kunglig krona.svg|Kuninkaan kruunu
Tiedosto:Grevlig krona.svg|Kreivin kruunu
Tiedosto:Friherrlig krona.svg|Vapaaherran kruunu
Tiedosto:Rangkronen-Fig. 38.svg|Aateliston kruunu
Tiedosto:Murkrona.svg|Muurikruunu



## Lähteet

## Aiheesta muualla
Accenture

**Accenture plc** on maailmanlaajuisesti toimiva strategian, konsultoinnin, digitaalisuuden, teknologian ja ulkoistamisen asiantuntijapalveluita tarjoava yritys, jonka toiminta kattaa yli 40 toimialaa ja kaikki liiketoiminta-alueet. Yhtiöllä on 449&nbsp;000 työntekijää ja toimintaa 120 maassa.

## Liiketoiminta
Accenturen liikevaihto oli 31. elokuuta 2017 päättyneenä tilivuotena 34,9 miljardia dollaria. Pohjois-Amerikan osuus liikevaihdosta oli 47&nbsp;%, Euroopan 34&nbsp;% ja muiden maiden 19&nbsp;%.

Accenturen toiminta koostuu viidestä liiketoimintayksiköstä (strategia, konsultointi, digitaalisen liiketoiminnan palvelut, teknologiapalvelut ja liiketoimintaprosessin ulkoistus) ja viidestä toimialayksiköstä, jotka ovat Communications, Media & Technology, Financial Services, Health and Public Services, Products ja Resources. Accentureen kuuluvat myös palveluyritys Fjord sekä Accenturen ja Microsoftin perustama yhteisyritys Avanade, joka keskittyy Microsoftin yritysohjelmistojen integrointiin.

Accenture on listattu New Yorkin pörssissä (NYSE), ja sen markkina-arvo oli toukokuussa 2018 noin 100 mrd USD.

Suomi muodostaa yhdessä Ruotsin, Norjan, Tanskan ja Latvian kanssa Accenture Nordic -yksikön. Suomessa Accenture työllistää noin 1 100 henkilöä. Yhtiön toimistot sijaitsevat Helsingissä ja Tampereella.

## Historia
Accenture perustettiin nykyisessä muodossaan vuonna 1989, jolloin se irrotettiin Arthur Andersenista omaksi osakseen nimellä Andersen Consulting. Yhtiön juuret johtavat kuitenkin vuoteen 1953, jolloin General Electric pyysi Arthur Andersenia tekemään esiselvityksen palkanlaskennan ja tuotannon automatisoinnista tietokoneiden avulla 64&nbsp;000 dollarin hintaan. Esiselvitys johti vuonna 1954 Yhdysvaltain ensimmäisen kaupalliseen käyttöön tarkoitetun elektronisen tietokoneen asentamiseen General Electricin tiloihin Kentuckyn Louisvillessä.

Nimi Accenture otettiin käyttöön vuoden 2001 alussa. Sen pohjana on lause ”accent on the future”, ja sitä ehdotti vuonna 2000 Oslon toimiston työntekijä Kim Petersen koko yhtiön laajuisessa BrandStorming-nimikilpailussa.

Accenture listattiin New Yorkin pörssiin (NYSE) 19. heinäkuuta 2001 kaupankäyntitunnuksella ”ACN” osakekohtaiseen listautumishintaan 14,50 USD.

## Lähteet
* Annual Report 2019

### Viitteet

## Aiheesta muualla

* Accenture
Arthur Andersen

**Arthur Andersen** oli yksi maailman suurimmista tilintarkastusyrityksistä, joka perustettiin vuonna 1913 Chicagossa. Enron-skandaalin seurauksena yhtiö luopui toimiluvastaan vapaaehtoisesti 2002. Arthur Andersenin konsultointidivisioona, Andersen Consulting eriytyi omaksi yhtiökseen 1989, itsenäistyi 2000 ja otti uudeksi nimekseen Accenture 1.1.2001.

## Historia
Yrityksen perusti Arthur Andersen nimellä *Andersen, DeLany & Co* vuonna 1913. Konsultointiosaston erottaminen omaksi yhtiökseen aloitettiin vuonna 1997. Vuonna 2001 sen liikevaihto oli 9,3 miljardia dollaria ja sillä oli 85&nbsp;000 työntekijää 84 maassa.

Yhtiön Yhdysvaltain ulkopuoliset toimistot yhdistyivät KPMG:een

## Lähteet
Chapter 11

**Chapter 11** tarkoittaa Yhdysvaltojen liittovaltion konkurssilain määräyksiä, jotka sääntelevat yrityksen uudelleenjärjestelyä tilanteessa, jossa yritys ei pysty suoriutumaan veloistaan. Menettely on samankaltainen kuin Suomen lainsäädännön mukainen yrityssaneeraus.

Chapter 11:tä ei tule sekoittaa Suomen lainsäädännön konkurssiin, jossa yrityksen varoja likvidoidaan. Sitä lähinnä on Yhdysvaltain lainsäädännön Chapter 7.

## Suurimmat tapaukset
Historian suurin konkurssi oli Yhdysvaltain investointipankki Lehman Brothers, joka kirjasi 639 miljardia dollarin omaisuuden vuoden 2008 Chapter 11 -hakemuksen jättämisestä.

* **#** Yritys ei selvinnyt uudelleenjärjestelystä

Enron, Lehman Brothers, MF Global ja Refco ovat kaikki lopettaneet toimintansa, kun taas toiset hankkivat muut ostajat tai syntyivät uutena yrityksenä, jolla on samanlainen nimi.

‡ Enronin omaisuus otettiin 11.11.2001 jätetystä 10-Q: sta. Yhtiö ilmoitti, että vuosirahoitusta tarkasteltiin 11 luvun osalta.

## Lähteet

## Aiheesta muualla
*  US changes bankruptcy protection laws, BBC News 
* Chapter 11-lainsäädäntö kokonaisuudessaan 
* 20 suurinta konkurssia/yrityssaneerausta Yhdysvalloissa  
* Chapter 11 FAQ 
* USA:n konkurssilainsäädännöstä (Talousvaliokunta, valiokuntaneuvos Pekka Nurminen)
Uusbarokki

**Uusbarokki** on huonekaluissa, taiteessa, arkkitehtuurissa ja kulttuurissa noin 1870–1900 (erityisesti 1880–1890) esiintynyt kertaustyyleihin kuuluva rakennus- ja sisustustyyli, joka ajallisesti sijoittui uusrenessanssin ja uusrokokoon väliin.

Ranskassa ja myös Yhdysvalloissa tyylistä käytetään nimitystä **[[Beaux-Arts (arkkitehtuuri)|beaux-arts]]**. Nimityksen taustalla on Pariisin École Nationale Supérieure des Beaux-arts -taidekorkeakoulu, jossa useat 1800-luvun lopun arkkitehdit opiskelivat. Ranskalainen määritelmä sijoittaa beaux-arts -tyylin myöhäiseksi uusklassismin ilmentymäksi.

Uusbarokki sopi näyttävänä tyylisuuntana teattereihin. Helsingissä se on kuitenkin harvinainen tyyli.

## Ominaispiirteet
Uusbarokin ja Beaux-Arts -tyylin ominaispiirteinä voidaan pitää seuraavia päälinjoja:
*symmetria
*tilojen hierarkia, joitain tiloja pidettiin jalompina kuin toisia
*enemmän tai vähemmän täydellinen aiempien tyylin hyväksikäyttö ja näiden sekoittaminen
*arkkitehtonisten yksityiskohtien tarkkuus, joka ilmeni pieninä yksityiskohtina
*värityksen moninaisuus, joskin vain eräissä tapauksissa
*rakenteiden monumentaalisuus ja suurisuuntaisuus, joka oli tyypillistä julkisille rakennuksille.

## Arkkitehtuuri

### Suomessa
* Näsilinna, Tampere, K. A. Wrede
* Luonnontieteellinen museo, Helsinki, Lev Šiško
* Rauhankappeli, Helsinki, Lev Šiško

### Pariisissa
*Palais Garnier (vanha Pariisin ooppera)
*École des Beaux-Arts
*Gare d’Orsay
*Grand Palais 
*Petit Palais
*Aleksanteri III:n silta
*Sceaux'n linna

### Yhdysvalloissa
* Bostonin yleinen kirjasto, Massachusetts
* Carnegie Hall, New York
* Vanderbiltin marmoritalo
* Grand Central Terminal, New York
* New York Public Library, New York
* Taidemuseo, San Francisco
* The Waldorf, New York

### Muualla maailmassa
*Monte Carlon kasino, Monaco
*Alferakin palatsi, Taganrog, Venäjä
*Ashton Memorial, Lancaster, Englanti
*Beloselski-Belozerskin palatsi, Pietari, Venäjä 
*Christiansborgin linna, Kööpenhamina, Tanska
*Ortaköyn Moskeija, Istanbul, Turkki
*Dolmabahçen palatsi, Istanbul, Turkki
*Beylerbeyin palatsi, Istanbul, Turkki
*Çırağanin palatsi, nykyisin hotelli, Istanbul, Turkki
*Mole Antonelliana, Torino, Italia
*Semperoper, Dresden, Saksa
*Bode-museo, Berliini, Saksa
*Herrenchiemsee, Baijeri, Saksa
*Linderhof, Baijeri, Saksa
*Justizpalast, München, Baijeri, Saksa
*Nürnbergin päärautatieasema, Nürnberg, Saksa
*Ruotsin valtiopäivätalo, Tukholma, Ruotsi
*Burgtheater, Wien, Itävalta
*Hofburgin uusi linna, Wien, Itävalta
*Széchenyin terveyskylpylä, Budapest, Unkari
*Entinen kuninkaallinen palatsi, nykyisin kansallinen taidemuseo, Sofia, Bulgaria
*Akasakan palatsi, Tokio, Japani
*Oslon postitalo, Oslo, Norja

## Lähteet
*Curl, James Stevens: Dictionary of architecture. Oxford University Press 1999. 
### Viitteet

## Aiheesta muualla
* Kertaustyylit, Koppa.juy.fi
America West Airlines

**America West Airlines**  oli yhdysvaltalainen lentoyhtiö, joka yhdistyi US Airwaysin kanssa 2005. Tammikuusta 2006 lähtien kaikki America Westin lennot operoitiin US Airwaysin väreissä, tosin yhtiöiden toiminta oli vuoteen 2007 asti eriytetty. America West lensi yli 80 kohteeseen 140 lentokoneellansa.

## Laivasto
Toimintansa aikana America West Airlines käytti seuraavia konetyyppejä:

* Airbus A319-100
* Airbus A320-200
* Boeing 737-100
* Boeing 737-200
* Boeing 737-200Adv
* Boeing 737-300
* Boeing 737-300QC
* Boeing 747-200B
* Boeing 757-200
* de Havilland Canada Dash 8-102

## Lähteet
Cimber Sterling

**Cimber Sterling** oli tanskalainen lentoyhtiö, joka perustettiin vuonna 1950 nimellä Cimber Air. Ostettuaan vuonna 2008 osia konkurssiin ajautuneen Sterling Airlinesin liiketoiminnasta yhtiö muutti nimensä nykyiseen muotoon. Omien lentojensa ohella yhtiö operoi Tanskan ja Pohjois-Euroopan sisäisiä lentoja SAS:lle ja Lufthansalle.

Kesällä 2011 uutisoitiin, että Cimber Sterlingillä on taloudellisia vaikeuksia, ja että Manswell Enterprises on tekemässä yhtiöön oman pääoman sijoitusta, jolla se saisi 70 prosentin omistusosuuden yhtiöstä. Manswell Enterprises on ukrainalaisen oligarkin Ihor Kolomoiskyin määräysvallassa oleva yhtiö, joka on rekisteröity Kyprokselle.

Cimber Sterling hakeutui konkurssiin 3. toukokuuta 2012. Sen vanavedessä konkurssiin ajautuivat myöskin Kolomoiskyin omistamat ruotsalaiset lentoyhtiöt Skyways ja City Airline.

## Laivasto
*3 ATR 42-500
*3 ATR 72-202
*3 ATR 72-500
*7 Boeing 737-700
*1 Bombardier CRJ200ER
*10 Bombardier CRJ200LR

## Lähteet
Pankow (hallintoalue)

**Pankow** () on yksi Berliinin 12 hallintoalueesta (), joilla on oma, paikallisvaaleissa valittu hallintonsa ja rajoitettu itsemääräämisoikeus. Vuonna 2001 se yhdistyi silloisten Prenzlauer Bergin ja Weißenseen hallintoalueiden kanssa. Laajentunut hallintoalue säilytti nimen Pankow. Alue on 103,07&nbsp;km2 laaja, ja 30.6.2016 siellä asui 394&nbsp;816 asukasta.

Berliiniläisten keskuudessa *Pankow* viittaa yleensä Pankow’n kaupunginosaan, ei samannimiseen hallintoalueeseen.

Itä-Saksan alkuvuosina Pankow oli usean hallituksen jäsenen kotipaikka.

## Pankowin hallintoalueeseen kuuluvat kaupunginosat (''Ortsteile'')
* Blankenburg
* Blankenfelde
* Buch
* Französisch Buchholz
* Heinersdorf
* Karow
* Niederschönhausen
* Pankow
* Prenzlauer Berg
* Rosenthal
* Stadtrandsiedlung Malchow
* Weißensee
* Wilhelmsruh

## Aiheesta muualla
*Viralliset sivut
Kateviljely

**Kateviljely** on puutarhakasvien viljelymenetelmä, jossa maata ei muokata säännöllisesti, vaan kasvien juurelle leviteään orgaanista ainetta kuten puiden kariketta, heinää, ruohosilppua tai syyslehtiä. Kateaineet kompostoituvat ja vapauttavat lämpöä. Ne houkuttelevat kastematoja ja muita makrohajottajia, jotka kuohkeuttavat maata myös kasvien juuristossa. Katekerros estää yksivuotisten rikkaruohojen juurtumista ja maan kuivumista. Erityisen hyvin kateviljely sopii savimaalle, joka kuivina kesinä uhkaa kovettua kuivaksi kuoreksi. Sadekesänä kate estää esimerkiksi mansikoiden likaantumisen mutaisella maanpinnalla. Kun maata ei muokata sen rakenne säilyy eikä mikrobiosto vaurioidu.

Esimerkkejä kateviljelyyn sopivista kasveista ovat mansikka, kurpitsa, peruna, marjapensaat ja yrtit. Katetta levitetään 10&ndash;20&nbsp;cm kerros keväällä, kun maa on lämmennyt.

## Lähteet

## Aiheesta muualla
* Ruth Stout & Ingrid Olausson, Vaivatonta puutarhanhoitoa, Kateviljelyn opas, Taito + Tieto -sarja, Otava 1986.
Jääkiekkokypärä

**Jääkiekkokypärä** on kypärä, joka suojaa jääkiekkoilijan päätä iskuilta kovan ulkokuorensa ja sisällä olevien pehmusteiden ansiosta. Se on yksi jääkiekkoilijan tärkeimmistä suojavarusteista. Jääkiekkokypärään kuuluu yleensä myös kasvosuojus. Pelkällä pleksillä tai visiirillä (ilman ristikkoa) varustetulla kypärällä saavat pelata miespuoliset A-juniori-ikäiset pelaajat eli ne, jotka täyttävät kyseisenä vuonna vähintään 18 vuotta. Nuorempien ja naisten käyttämissä kypärissä on pleksin tai visiirin lisäksi myös ristikko. Ilman minkäänlaista kasvosuojusta saavat pelata vain vanhemmat pelaajat ja sekin on liigakohtaista. Maalivahdin kypärään kuuluu aina ristikko.

Kansainvälisen Jääkiekkoliiton (IIHF:n) sääntökirjan säännön 223 a:n nojalla "kypärä on pidettävä päässä siten, että kypärän alareuna ei ole enempää kuin yhtä sormen leveyttä kulmakarvojen yläpuolella, ja leukanauhan ollessa kiinnitettynä ei leukanauhan ja leuan välissä saa olla enempää tilaa kuin yhden sormen paksuuden verran." Mikäli kenttäpelaajan kypärä irtoaa päästä pelitilanteessa, hänen on välittömästi mentävä pelaajapenkilleen. Säännön rikkomisesta tuomitaan pieni rangaistus.

Vaikka kypäriä oli nähty jääkiekossa jo 1930-luvulta alkaen, niiden käyttö alkoi yleistyä vasta 1970-luvulla. Suomessa kypärän käyttö tuli tosin pakolliseksi jo vuonna 1960 sen jälkeen, kun Kalevi Numminen taklasi SM-sarjan ottelussa Matti Reunamäkeä niin, että Reunamäki löi päänsä jäähän ja hänen henkensä salpautui. Tapaus sai runsaasti julkisuutta, minkä johdosta Suomen Jääkiekkoliitto päätti kypäräpakosta kaikissa virallisissa sarjoissa kaudelle 1960–1961. NHL:ssä havahduttiin tilanteeseen ensimmäisen kerran vuonna 1968, kun Bill Masterton toistaiseksi ainoana NHL:n historiassa kuoli ottelussa saamaansa vammaan lyötyään päänsä ja saatuaan aivovamman. Kypärään alettiin suhtautua vakavammin, mutta vielä 1970-luvulla useimmilla pelaajilla ei ollut kypärää. NHL:ssä kypärä tuli pakolliseksi vasta kaudella 1979–1980. Kuitenkin sääntö käytännössä koski vain tulokkaita, sillä vanhemmat pelaajat saivat pelata vielä 1980-luvullakin ilman kypärää. Esimerkiksi Montreal Canadiens -legenda Guy Lafleur pelasi ilman kypärää uransa loppuun asti eli kaudelle 1990–1991. Vuonna 1997 NHL-uransa lopettanut Craig MacTavish oli viimeinen ilman kypärää pelannut NHL-pelaaja.

## Lähteet

## Aiheesta muualla
Bruno Mathsson -palkinto

**Bruno Mathsson -palkinto** on ruotsalainen muotoilun palkinto, jonka myöntää vuosittain Karin och Bruno Mathsson Fond.

Palkinto on myönnetty vuodesta 1984 alkaen. Palkintosumma on 100&nbsp;000 kruunua.

Vuonna 2006 palkinnon sai arkkitehti, muotoilija Ilkka Suppanen. Sen on aiemmin saanut kolme suomalaista muotoilijaa: 1999 Simo Heikkilä, 1990 Liisa Kiiski ja 1987 Kari Virtanen (yhdessä Odd Thorsenin kanssa).

Palkinto on nimetty ruotsalaisen arkkitehdin ja muotoilijan Bruno Mathssonin (1907–1988) mukaan.

## Aiheesta muualla
* Mathsson-säätiö
Hönow

**Hönow** on kylä Brandenburgissa itäisessä Saksassa lähellä Berliiniä. Hönowissä asuu noin 8&nbsp;300 asukasta.

Hönöwin alueen uskotaan olleen alkujaan vendien asuttama. Paikalliset rajakreivit rakensivat 1200-luvulla alueelle linnoituksen, joka mainitaan ensimmäisen kerran Kaarle IV:n maakirjoissa. Hönow tuhoutui lähes täysin hussilaissodissa vuonna 1432 ja kolmikymmenvuotisessa sodassa 1600-luvun alkupuolella. Hönöwin linnoitus vahingoittui toisessa maailmansodassa, eikä sitä enää ole olemassa.

Hönöwin ainoa kolmikymmenvuotisesta sodasta selvinnyt rakennus on myöhäisromaanista arkkitehtuuria edustava kirkko.

Hönowiin liikennöi Berliinin metron linja U5.

Saksalainen jalkapalloilija Lewin Schumann on Hönowista kotoisin.
Kari Virtanen

**Kari Virtanen** oli lokakuussa 2014 Suomen neljänneksi yleisin kutsumanimen ja sukunimen yhdistelmä. Tunnettuja Kari Virtasia:

* Kari Virtanen, suomalainen puuseppä
* Kari Virtanen, suomalainen jalkapallovalmentaja.

## Lähteet
.
Wadi Rum

**Wadi Rum** () on Jordanian eteläosassa lähellä Saudi-Arabian rajaa oleva laakso ja vadi eli kuivunut joenuoma. Laakso on muodostunut hiekkakivi- ja graniittikallioon. Se on noin 50 kilometriä Punaisesta merestä ja Aqabasta koilliseen.

Alueella on vaihteleva aavikkomaisema, joka koostuu kapeista rotkoista, korkeista kallioista ja luolista. Alueen kalliopiirrokset, piirtokirjoitukset ja arkeologiset jäännökset kertovat 12 000 vuoden ajalta ihmisen toiminnasta ja vuorovaikutuksesta luonnonympäristön kanssa. 25 000 kalliopiirrosta ja 20 000 piirtokirjoitusta yhdessä kuvittavat ihmisen ajattelun kehitystä ja aakkosten varhaista kehitystä. Kohde kuvaa alueen laidunnuksen, maatalouden ja kaupunkimaisen asutuksen kehitystä. Alue on Unescon maailmanperintökohde sekä luonto- että kulttuuriarvojen takia.

## Historia
Laakso on ollut asutettu jo esihistoriallisesta ajoista asti. Monet kansat, kuten nabatealaiset, ovat jättäneet merkkinsä alueelle kivimaalauksina ja temppeleinä. Tällä hetkellä laaksossa asuu useita beduiiniheimoja.

Wadi Rum tunnetaan yhteydestään brittiläiseen upseeriin T.E. Lawrenceen, joka piti tukikohtaa siellä arabikapinan aikoina 1917–1918. Hänestä kertovaa elokuvaa Arabian Lawrencea kuvattiin myös alueella. Aluetta on käytetty Marsin korvikkeena elokuvissa kuten *[[Red planet – punainen planeetta|Red Planet]]*, *[[The Last Days on Mars]]* ja *[[Yksin Marsissa (elokuva)|Yksin Marsissa]]*.

## Lähteet

## Aiheesta muualla
Kari Virtanen (puuseppä)

**Kari Virtanen** (s. 1948) on suomalainen palkittu pohjalaistaustainen puuseppä, joka toimii yhteistyössä muotoilijoiden kanssa. Hän on Suomen tunnetuimpia hienopuuseppiä.

Eteläpohjalainen Virtanen opiskeli koristeveistoa ja työskenteli alueen tyylihuonekalutehtaissa, kunnes 19-vuotiaana perusti 1960-luvun lopulla Seinäjoelle yhden miehen puusepänverstaan. Sen ensimmäiseksi asiakkaaksi tuli Alvar Aalto, joka tilasi Virtaselta suunnittelemaansa Seinäjoen seurakuntakeskukseen urkujen kuorirakenteita, virsikirjatelineitä ja muita sisustusosia. Virtanen alkoi myös sorvata sarjatyönä pesäpallomailoja, joita hän myi yli sata tuhatta. Hän teki myös tilauskalusteita ja kunnosti vanhoja huonekaluja. 1970-luvun alussa Seinäjoella luennoinut Kaj Franck kiinnostui Virtasen taidoista ja kehitti tämän kanssa vanerisia rasioita ja matkalaukkuja.

Virtanen on toiminut Taideteollisen korkeakoulun opettajana. Hän sai vuonna 1987 arvostetun Bruno Mathsson -palkinnon ja vuonna 2005 muotoilun valtionpalkinnon pitkäaikaisesta työstä suomalaisen puun ja puusepäntaidon hyväksi. Virtanen on Taideteollisen korkeakoulun kunniajäsen vuodesta 2005 . Vuonna 2009 Virtanen palkittiin Pro Finlandia -kunniamerkillä.

Kari Virtanen on ollut Fiskarsin taiteilijayhteisön kantavia voimia siirrettyään yrityksenä Nikari Oy:n toiminnan sinne 1993. Hän on tuottanut omaa alan kirjallisuutta sekä toiminut asiantuntijana taidepuusepän tuotantoa käsittelevissä televisio-ohjelmissa.

## Palkinnot
* Bruno Mathsson -palkinto 1987
* Muotoilun valtionpalkinto 2005
* Taideteollisen korkeakoulun kunniajäsen 2005 
* Pro Finlandia -mitali 2009

## Lähteet

## Aiheesta muualla
*Nikari Oy;n sivusto
Erkki Huttunen

**Erkki Juhani Huttunen** (18. toukokuuta 1901 Alavus – 17. marraskuuta 1956 Helsinki) oli suomalainen arkkitehti. 

## Ura
Huttunen kirjoitti ylioppilaaksi Helsingin suomalaisesta lyseosta vuonna 1921 ja aloitti saman vuoden syksyllä opinnot arkkitehtiosastolla Teknillisessä korkeakoulussa. Arkkitehdiksi Huttunen valmistui vuonna 1927. Valmistumisensa jälkeen tammikuussa 1928 Huttunen palkattiin SOK:n rakennusosastolle tuntipiirtäjäksi. Osaston johtajan toimi tuolloin arkkitehti Valde Aulanko. Huttusen ensimmäisiä töitä rakennusosastolla leimaa vielä klassistinen tyyli, josta esimerkkinä mainittakoon Oulun Toppilan mylly vuodelta 1928. Vuonna 1930 suunnitellut Rauman konttorirakennus ja Viipurin mylly ovat jo selvästi funktionalistista tyylisuuntausta edustavia. Huttunen nimitettiin rakennusosaston johtajaksi 1939 ja hän toimi tuossa virassa vuoteen 1941 asti.

Vuonna 1943 Huttunen nimitettiin Rakennushallituksen pääjohtajaksi. Pääjohtajan hallinnolliset tehtävät veivät suuren osan Huttusen työajasta ja suunnittelutehtävät jäivät vähemmälle, vaikka hänen oma arkkitehtitoimistonsa, jonka hän oli perustanut jo työskennellessään vielä SOK:n palveluksessa, jatkoi vielä toimintaansa. Hallinnollisten tehtävien lisäksi Huttunen osallistui valtion edustajana arkkitehtikilpailujen tuomaristoon. Pääjohtajakausi päättyi vuonna 1953, jolloin pääjohtajaksi valittiin arkkitehti Jussi Lappi-Seppälä.

## Töitä
* Haapajärven OK:n myymälä, 1928.
* SOK:n Toppilan mylly, Oulu, 1929.
* SOK:n konttori, Rauma, 1931.
* Viipurin mylly, 1932.
* Raumanlinna, Rauma, 1933.
* Kotkan kaupungintalo, 1934.
* Alkoholiliike Oy:n Rajamäen tehtaat, Nurmijärvi, 1939.
* Lauritsalan kauppalantalo, Lauritsala, 1936.
* Nakkilan kirkko, Nakkila, 1937.
*SOK:n Joensuun konttori- ja varastorakennus, 1937.
* , 1938.
* Maatalouden tutkimuskeskuksen laitosrakennus, Vantaa, Jokiniemi, 1938.
* Liiviläisten kansallistalo, Mazirbe, Latvia (Visvaldis Paeglen kanssa), 1939.
* Rajamäen kirkko, Nurmijärvi, 1938.
* Oma huvila, Nuuksio, Espoo, 1938.
* Sortavalan seurahuone, Sortavala, 1939 
* As.Oy Nuottala, Puistokatu 9, Oulu, 1946.
* Ousaari Oy:n asuintalot, Nuottasaarenkatu, Oulu, 1949.
* Torttilan koulu, Harjavalta, 1949.
* Helsingin keskustan Sokos, Mannerheimintie 9, Helsinki, 1952.
* Ainanlinna, Kauppakatu 12, Tampere, 1952.

## Lähteet
* 

## Viitteet

## Aiheesta muualla

* Suomen rakennustaiteen museon arkkitehtiesittely
Galapagosinpingviini

**Galapagosinpingviini** *(Spheniscus mendiculus)* on Galápagossaarilla endeemisenä elävä pingviinilaji. Se on maailman pohjoisin pingviinilaji ja ainoa, joka joskus liikkuu pohjoiselle pallonpuoliskolle asti. Se pystyy elämään lähellä päiväntasaajaa, koska kylmä Humboldtin merivirta sekä Cromwellin virran aikaansaama kumpuaminen pitävät Galápagosin lähivedet viileinä.

## Ulkonäkö ja koko
Galapagosinpingviini kasvaa noin puoli metriä pitkäksi. Sen pää on muuten musta, mutta aikuisella yksilöllä kulkee valkea juova silmien ympäri ja korva-aukkojen takaa leuan alle. Selkäpuoli on tummanharmaa, vatsapuoli valkeahko. Rinnan poikki kulkee kaksi mustaa raitaa.

Galapagosinpingviini on uhanalainen; vuonna 2004 niitä arvioitiin olevan jäljellä noin 1&nbsp;500 yksilöä. Rajatun pesimäalueen takia se on herkkä mille tahansa ympäristön muutoksille, ja El Niño vaikuttaa säännöllisesti kannan vaihteluihin.

## Lähteet